《春日与正仲坐山斋余隐几就睡既觉而正仲端坐》
宋代·舒岳祥

坐睡吾知味，观书客更嘉。
柴门桑旧曲，石迳笋新斜。
花饮蜂归国，巢成燕着家。
此中真有意，高柳两三鸦。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。